यह बात बुधवार को डीएम राजशेखर ने गांधी सभागार में सभी विभागीय अधिकारियों की बैैैैठक में कही। बोले, आपदा संबंधी कार्यों के निष्पादन को विभागों के बीच समन्वय बनाना जरूरी है। गांवों में आपदा की स्थिति पर प्रभावी नियंत्रण को ब्लाक स्तरीय कमेटी गठित होगी। इसमें विद्युत, पशुपालन, सिंचाई, कृषि, स्वास्थ्य, शिक्षा विभाग के अधिकारी, बीडीओ, ब्लाक प्रमुख, प्रधान, सचिव और लेखपाल शामिल किए जाएंगे। इनको प्रशिक्षण भी दिया जाएगा। उन्होंने जिला स्तरीय अधिकारियों, कर्मचारियों की सूची, वाहन, जेसीबी, क्रेन, ट्रक और लोडर की सूचियां उपलब्ध कराने के निर्देश दिए। सभी एसडीएम से कहा कि बाढ़ से प्रभावित होने गांवों में बैठक कर समस्याएं संज्ञान में लेकर उनका निस्तारण कराएं।